ปัจจัยความเสี่ยง

1.  ความเสี่ยงในการไม่ได้รับผลตอบแทนในรูปของเงินปันผล

บริษัทยังมีขาดทุนสะสมทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายเงินปันผลที่กำหนดไว้อีกช่วงระยะเวลาหนึ่งจนกว่าบริษัทจะล้างขาดทุนสะสมได้หมด

2. ความเสี่ยงเนื่องจากอัตราเปลี่ยน (EXCHANGE RATE RISK)

ปัจจุบันบริษัทมีรายได้หลักมาจากการส่งออกสินค้าไปขายยังต่างประเทศ หรือประมาณร้อยละ 85.54
ของยอดขายรวมในปี 2552 โดยมีรายรับเป็นเงินสกุลดอลลาร์ สหรัฐ , ยูโร
และปอนด์เป็นส่วนใหญ่
การเปลี่ยนแปลงของอัตราแลกเปลี่ยนตามภาวะปัญหาเศรษฐกิจมีผลกระทบต่อรายได้ในรูปเงินบาทของบริษัทเนื่องจากบริษัทมีรายได้จากการส่งออกเป็นหลัก

อย่างไรก็ตามบริษัทฯ ก็ได้มีการป้องกันความเสี่ยง โดยการนำเครื่องมือทางการเงินมาใช้ เช่น
Forward และพยายามใช้สกุลเงินอื่นแทนสกุลดอลลาร์สหรัฐ สำหรับลูกค้าปัจจุบันและลูกค้าใหม่
นอกจากนั้นแล้วบริษัทไม่มีเงินกู้ยืมเป็นเงินสกุลต่างประเทศจึงไม่มีความเสี่ยงในการเปลี่ยนแปลงภาระหนี้สินจากความเสี่ยงนี้

  3. ความเสี่ยงจากความผันผวนของปริมาณ และราคาวัตถุดิบ

วัตถุดิบหลักของบริษัทคือข้าวโพดหวาน และผักผลไม้สดอื่นๆ ที่มีดินฟ้าอากาศ
และฤดูกาลเข้ามาเป็นปัจจัยที่อาจมีผลกระทบกับผลผลิต ซึ่งราคาจะขึ้นอยู่กับสภาวะดินฟ้าอากาศ
อันมีผลกระทบต่อปริมาณผลผลิตจากการเพาะปลูกในแต่ละปี และความต้องการของผู้ผลิตรายอื่น
ตลอดจนตลาดสด
บริษัทจึงมีความเสี่ยงในแง่ของการเปลี่ยนแปลงปริมาณของวัตถุดิบในแต่ละปีที่จะเข้าโรงงาน
และราคาของวัตถุดิบ ซึ่งส่งผลต่อต้นทุนการผลิตของบริษัทโดยตรง

การบริหารความเสี่ยงสามารถดำเนินการได้โดยหลักการอุปสงค์ และอุปทาน
โดยพยายามขยายพื้นที่เพาะปลูกให้มากขึ้นเพื่อเพิ่มอุปทานให้มากกว่าอุปสงค์
อย่างไรก็ตามยังมีปัจจัยอีกหลายประการเข้ามาเกี่ยวข้อง คือ อุปสงค์
และอุปทานของพืชอื่นที่ใช้พื้นที่เพาะปลูกเดียวกัน ตลอดจนต้นทุนของปัจจัยการเพาะปลูก เช่น
ราคาของปุ๋ย และค่าขนส่ง

ตารางราคาข้าวโพดหวานเฉลี่ย และเปอร์เซ็นต์การผันผวนราคาข้าวโพดหวาน

+----------------------+----------------------+-----------------------+
| ปี                    | ราคาข้าวโพดหวาน เฉลี่ย  | การผันผวนราคา %        |
|                      |                      |                       |
| 2002                 | (บาท/กิโลกรัม)         | (1%)                  |
|                      |                      |                       |
| 2003                 | 3.75                 | 2.13%                 |
|                      |                      |                       |
| 2004                 | 3.83                 | (5.22%)               |
|                      |                      |                       |
| 2005                 | 3.63                 | 4.96%                 |
|                      |                      |                       |
| 2006                 | 3.81                 | 13.12%                |
|                      |                      |                       |
| 2007                 | 4.31                 | (0.93%)               |
|                      |                      |                       |
| 2008                 | 4.27                 | 10.54%                |
|                      |                      |                       |
| 2009                 | 4.72                 | 1.69%                 |
|                      |                      |                       |
|                      | 4.80                 |                       |
+----------------------+----------------------+-----------------------+

ราคาของวัตถุดิบปี 2009 ต่ำสุดอยู่ที่ราคา 4.53 บาท/กก. และราคาสูงสุดอยู่ที่ 5.62 บาท/กก.

อย่างไรก็ตาม บริษัทฯ
ยังมีการส่งเสริมการเพาะปลูกโดยมีการจัดหาเมล็ดพันธุ์ให้กับเกษตรกรอย่างต่อเนื่องมาระยะยาว
เพื่อที่จะได้พืชผลที่ต้องการ และยังมีการกำหนดราคารับซื้อล่วงหน้า
เพื่อช่วยให้เกษตรกรสามารถพิจารณารายได้จากการปลูก
และบริษัทเองก็สามารถรู้ถึงต้นทุนการซื้อล่วงหน้าได้ แต่การส่งเสริมการเพาะปลูกในบางครั้ง
เกษตรกรก็มีการขายผลิตภัณฑ์ให้กับผู้ซื้อรายอื่น ซึ่งบริษัทก็ได้ดำเนินการแก้ไข
โดยการยกเลิกการส่งเสริมกับเกษตรกรรายนั้นๆ
ทำให้เกษตรกรสมาชิกที่มีอยู่มีคุณภาพและความแน่นอนในการส่งมอบวัตถุดิบให้กับบริษัทมากยิ่งขึ้น

โดยในปี 2552 นี้ บริษัทฯ อาจจะต้องเผชิญกับต้นทุนการผลิตที่ปรับตัวสูงขึ้นเนื่องจากปุ๋ยเคมี
ค่าน้ำมันขนส่ง รวมถึงบรรจุภัณฑ์กระป๋องเปล่าที่เป็นส่วนหนึ่งของต้นทุนหลัก
โดยอาจจะมีราคาปรับสูงขึ้นถึงร้อยละ 20% และนอกจากนั้น ค่าแรงที่มีแนวโน้มสูงขึ้นตามเงินเฟ้อ
อย่างน้อยที่สุดก็ต้องถูกปรับตามอัตราค่าแรงขั้นต่ำของประเทศที่ถูกปรับสูงขึ้น

  4. ความเสี่ยงจากเศรษฐกิจโลกถดถอย

จากวิกฤตการณ์ทางการเงินของสหรัฐฯ
ที่เกิดขึ้นได้ส่งผลกระทบให้สถานะการเงินของประเทศคู่ค้าสำคัญหลายประเทศเกิดปัญหาทางการเงิน
ค่าเงินท้องถิ่นอ่อนค่าลงอย่างมาก เช่นประเทศในสหภาพยุโรป รัสเซีย ไต้หวัน ญี่ปุ่น
ซึ่งเป็นประเทศที่นำเข้าข้าวโพดหวานบรรจุกระป๋องจากประเทศไทยในลำดับ

ต้นๆ ส่งผลให้ประเทศคู่ค้ามีกำลังซื้อลดลง ค่าเงินอ่อนตัว ต้องการสินค้าราคาถูกลง
มีความเสี่ยงที่ยอดขายของบริษัทจะหดตัวลง และความสามารถในการทำกำไรลดลง

บริษัทฯ ได้ทำการแก้ปัญหาเฉพาะหน้าแต่ละด้าน และศึกษาการลงทุนเพื่อทำธุรกิจรูปแบบใหม่ ๆ
การหาพันธมิตรธุรกิจที่มีแนวความคิดทางธุรกิจที่สอดคล้องกัน
ศึกษาโครงสร้างการทำธุรกิจร่วมกันเพื่อเพิ่มขนาดของธุรกิจไปพร้อม ๆ กับลดค่าใช้จ่าย
เมื่อร่วมกันทำธุรกิจแล้วสามารถทำเป็นกลุ่มที่แข่งขันกับผู้ผลิตรายอื่นในประเทศ
และมีความแข็งแรงพอที่จะแข่งขันกับผู้ผลิตต่างประเทศได้